เรื่องร้องเรียน (จราจร,ถนน,สะพาน) วันที่ 2022-06-20 05:18:23 — แขวงลาดกระบัง เขตลาดกระบัง กรุงเทพมหานคร
สวัสดีครับ ขอแจ้งเรื่อง การจราจร บริเวณถนนลาดกระบัง และ ซอยลาดกระบัง 54

ปัญหาคือ ขณะนี้มีการกั้นทาง (เกาะกลาง) เพื่อทำเสาสะพานข้ามแยก ทำให้การจราจรติดขัดตลอดเส้นทาง และปิดทางเลี้ยวเข้าซอยลาดกระบัง 54 แล้วให้ไปกลับรถใต้สะพาน บริเวณหน้าตลาดหัวตะเข้ (ซึ่งแคบ แล้วทำให้เกิดคอขวด)  นอกจากนี้ ช่วงรอยต่อของเขตลาดกระบัง (ซอยลาดกระบัง 54)  มีถนน 2 เลน (ทราบว่าทำเรื่องขยายถนนแล้วแต่ยังไม่ทราบกรอบเวลาในการจะขยาย) โดยไปเชื่อมกับถนนของอำเภอบางเสาธง ซึ่งเป็น ถนน 4 เลน  จุดนี้ทำให้เกิดคอขวดสะสม อย่างมาก  รถติดสะสมตั้งแต่ ตีห้า ครับ  อยากขอความรบกวนช่วยมาประเมินและพิจารณาหาทางช่วยแก้ไขให้หน่อยครับ  ขอบคุณมากครับ